Ghid de utilizare VAIO Seria VPCEH2/VPCEJ2/VPCEK2/VPCEL2

Activitate

# Copierea de rezervă a datelor atunci când nu puteţi porni Windows

Dacă nu puteţi porni Windows, efectuaţi o copie de rezervă a datelor cu VAIO Care Rescue.

## Pentru a recupera datele

1. Apăsaţi butonul ASSIST în timp ce computerul VAIO este oprit, pentru a porni VAIO Care Rescue.

Sugestie

- Dacă apare fereastra de selectare a limbii pentru afişaj, selectaţi limba dorită şi faceţi clic pe OK.

1. Faceţi clic pe Tools şi pe Rescue Data.

1. Urmaţi instrucţiunile de pe ecran.

Sugestie

- În mod alternativ, puteţi porni VAIO Care Rescue cu suporturile de recuperare. [Detalii]

- Este recomandat să selectaţi o unitate hard disk externă ca locaţie pentru salvarea fişierelor recuperate dacă selectaţi Custom rescue.

## Note cu privire la utilizarea Rescue Data

- Manevraţi cu grijă fişierele recuperate pentru a le proteja împotriva accesului neautorizat.

- Dezactivaţi caracteristica Windows de criptare a hard diskului înainte de a utiliza Rescue Data pentru a efectua o copie de rezervă a datelor şi pentru a le restaura.
  În orice caz, fişierele recuperate care nu sunt criptate pe dispozitivul de stocare încorporat pot fi accesate cu uşurinţă de utilizatori neautorizaţi ce utilizează suporturile de recuperare şi acest software. Prin urmare, după utilizarea software-ului, asiguraţi-vă că setaţi o parolă de pornire sau o parolă pentru hard disk, activaţi caracteristica Windows de criptare a hard diskului şi păstraţi suporturile de recuperare într-un loc sigur pentru a proteja fişierele salvate împotriva accesului neautorizat.

- Pentru a restaura date protejate prin drepturi de autor, precum fişierele muzicale organizate de aplicaţii software de redare a suporturilor digitale, utilizaţi un instrument de copiere de rezervă specificat de software-ul pe care l-aţi utilizat pentru a importa astfel de date. Sony nu garantează compatibilitatea de redare a datelor care nu sunt restaurate cu instrumentul de copiere de rezervă specificat.

- Utilizarea Rescue Data nu garantează realizarea de copii de rezervă ale tuturor datelor de pe dispozitivul de stocare încorporat.
  Sony nu îşi asumă nicio răspundere pentru pierderea de date generată de procesul de creare de copii de rezervă.

- Utilizaţi cablul de alimentare sau adaptorul CA pentru a alimenta computerul VAIO în timp ce utilizaţi această aplicaţie software.

- Fişierele recuperate pot fi împărţite în două sau mai multe fişiere şi pot fi salvate într-o locaţie specificată sau redenumite, în funcţie de locaţia pe care aţi selectat-o. Utilizaţi VAIO Data Restore Tool pentru a restaura fişierele recuperate. [Detalii]

- Dacă unitatea hard disk sau unitatea de disc optică externă nu acceptă conexiunea USB, trebuie să instalaţi un driver de software.

Subiect asociat
Despre copierea de rezervă
Despre tipurile de copiere de rezervă
Restaurarea datelor cu VAIO Data Restore Tool
Crearea unui punct de restaurare
Restaurarea fişierelor de sistem utilizând punctul de restaurare, atunci când nu puteţi porni Windows