Ghid de utilizare VAIO Seria VPCEH2/VPCEJ2/VPCEK2/VPCEL2

Activitate

# Comunicarea cu un alt dispozitiv BLUETOOTH(R), precum un mouse <Modele prevăzute cu BLUETOOTH>

Puteţi conecta dispozitive BLUETOOTH la computerul dumneavoastră VAIO.
Pentru detalii legate de comunicaţiile BLUETOOTH, consultaţi Despre funcţia BLUETOOTH (Modele prevăzute cu BLUETOOTH). [Detalii]

1. Treceţi comutatorul WIRELESS [Detalii] la poziţia ON.

1. Faceţi clic pe (Start), Toate programele şi pe VAIO Smart Network sau faceţi clic pe (pictograma VAIO Smart Network) din zona de notificare de pe desktop.

1. Asiguraţi-vă că comutatorul de lângă BLUETOOTH este la valoarea On în fereastra VAIO Smart Network.

Dacă este setat la valoarea Off, faceţi clic pe el pentru a-l comuta la On.
Sugestie

- În cazul în care computerul dumneavoastră VAIO acceptă BLUETOOTH Core Specification Version 3.0 + HS (Specificaţia de bază BLUETOOTH, versiunea 3.0 + mare viteză) şi intenţionaţi să o utilizaţi, setaţi comutatorul din dreptul Wireless LAN la valoarea On, de asemenea.

- Asiguraţi-vă că indicatorul luminos WIRELESS de pe computerul VAIO este aprins.

1. Faceţi clic pe (Start) şi pe Dispozitive şi imprimante.

1. Când conectaţi un mouse BLUETOOTH, porniţi-l şi apăsaţi butonul pentru a conecta mouse-ul.

Sugestie

- Consultaţi manualul primit împreună cu dispozitivul BLUETOOTH pentru procedura de pregătire a dispozitivului pentru conectare.

1. Faceţi clic pe Adăugare dispozitiv.

Computerul VAIO caută dispozitive şi afişează o listă cu dispozitivele. Urmaţi instrucţiunile de pe ecran pentru a vă înregistra dispozitivul.
Notă

- În funcţie de dispozitivul BLUETOOTH, este posibil să dureze mai mult timp până când computerul VAIO găseşte dispozitivul. Dacă dispozitivul dumneavoastră nu apare în listă, repetaţi procedura de pregătire a dispozitivului pentru conectare (de exemplu, apăsând butonul pentru conectare).

- În funcţie de dispozitivul BLUETOOTH, este posibil ca procedura de stabilire a conexiunii să varieze. Consultaţi manualul primit împreună cu dispozitivul pentru această procedură.

Sugestie

- Pentru a conecta un mouse BLUETOOTH, selectaţi-l din lista cu dispozitive şi faceţi clic pe butonul Următorul. Dacă apare fereastra Selectaţi o opţiune de împerechere, selectaţi Împerechere fără a utiliza un cod şi faceţi clic pe butonul Următorul. Faceţi clic pe Închidere cu mouse-ul selectat pentru a închide fereastra.

- Pentru detalii despre funcţionare, faceţi clic pe (Start) şi pe Ajutor şi Asistenţă pentru a deschide Ajutor şi Asistenţă Windows şi apoi introduceţi „BLUETOOTH” în caseta de căutare.

- Apare o fereastră pentru introducerea cheii de acces, dacă un dispozitiv BLUETOOTH solicită autentificarea pentru a stabili conexiunea. Urmaţi instrucţiunile de pe ecran pentru partaja cheia de acces între dispozitivul BLUETOOTH şi computerul dumneavoastră VAIO. Dacă nu doriţi să vă conectaţi, faceţi clic pe butonul Revocare din fereastră.
  O cheie de acces este un număr secret introdus de către un utilizator pentru a fi folosit în procesul de autentificare şi pentru a permite comunicarea dintre două dispozitive BLUETOOTH. Introduceţi acelaşi şir alfanumeric (sensibil la majuscule şi minuscule) pe ambele dispozitive, pentru a le permite să comunice între ele. Puteţi modifica cheia de acces ori de câte ori efectuaţi autentificarea, cu condiţia să introduceţi aceeaşi cheie de acces pe ambele dispozitive în timpul procesului de autentificare. Pentru detalii privind cheia de acces a unui dispozitiv BLUETOOTH, consultaţi manualul primit cu dispozitivul. Dacă nu se introduce cheia de acces BLUETOOTH într-un anumit interval de timp, procesul de conectare va fi terminat din motive de securitate. În acest caz, încercaţi din nou.

Subiect asociat
Despre funcţia BLUETOOTH(R) <Modele prevăzute cu BLUETOOTH>
Oprirea comunicaţiilor BLUETOOTH(R) <Modele prevăzute cu BLUETOOTH>
Note cu privire la funcţia BLUETOOTH(R) <Modele prevăzute cu BLUETOOTH>
Despre securitatea BLUETOOTH(R) <Modele prevăzute cu BLUETOOTH>