Ghid de utilizare VAIO Seria VPCEH2/VPCEJ2/VPCEK2/VPCEL2

Concept

# Despre recuperare

Recuperarea este procesul de restaurare a computerului dumneavoastră VAIO la starea iniţială din fabrică.
Există două modalităţi de a recupera sistemul computerului:

- De pe suporturile de recuperare

- Din zona de recuperare

## Când trebuie să efectuez recuperarea?

- În cazul în care computerul dumneavoastră VAIO este instabil

- În cazul în care computerul dumneavoastră VAIO a fost infectat cu un virus de computer

- În cazul în care computerul VAIO prezintă probleme ce nu pot fi soluţionate prin intermediul depanării

- Dacă aţi formatat din greşeală unitatea C:

## Ce software ar trebui să utilizez pentru a întreţine şi pentru a recupera computerul VAIO?

Utilizaţi următorul software.

### VAIO Care

- Crearea suporturilor de recuperare

- Verificarea componentelor hardware ale computerului

### VAIO Care Rescue

- Salvarea (copierea de rezervă) a datelor

- Recuperarea computerului dumneavoastră VAIO

- Ştergerea tuturor datelor de pe dispozitivul de stocare încorporat

Sugestie

- Consultaţi fişierul ajutor inclus în VAIO Care şi VAIO Care Rescue pentru informaţii suplimentare.

## Ce este o zonă de recuperare?

Zona de recuperare pe dispozitivul de stocare încorporat conţine date pentru o recuperare de sistem şi a aplicaţiilor. În mod normal, nu puteţi modifica şi nici şterge datele din această zonă, totuşi există aplicaţii software disponibile în comerţ, proiectate în acest scop.

## De ce trebuie să creez suporturi de recuperare?

Suporturile de recuperare sunt utilizate pentru a restaura computerul VAIO la starea iniţială din fabrică. Dacă Windows nu porneşte şi dacă aţi şters zona de recuperare, veţi avea nevoie de suporturile de recuperare pentru a efectua o recuperare.
Creaţi suporturile de recuperare imediat după ce computerul este pregătit pentru a fi utilizat.
Subiect asociat
Crearea suporturilor de recuperare
Recuperarea din zona de recuperare
Recuperarea de pe suporturile de recuperare
Note cu privire la recuperare