Ghid de utilizare VAIO Seria VPCEH2/VPCEJ2/VPCEK2/VPCEL2

Referinţă

# Citiţi aici mai întâi

Felicitări pentru achiziţionarea acestui computer VAIO(R) şi bine aţi venit la această prezentare pe ecran a Ghidului de utilizare.

## Despre configuraţia computerului dumneavoastră VAIO

Pentru a afla detalii despre configuraţia computerului dumneavoastră VAIO, urmaţi paşii de mai jos şi vizitaţi site-ul Web de asistenţă online Sony.

1. Faceţi clic pe (Start), Toate programele, VAIO Care şi pe Contact Sony.

## Despre diferenţele de configuraţie ale computerului dumneavoastră VAIO

Este posibil ca unele caracteristici, opţiuni şi articole furnizate să nu fie disponibile pe computerul dumneavoastră VAIO.

### Caracteristici

Caracteristicile disponibile variază în funcţie de model sau de dotările opţionale selectate.
Nu toate caracteristicile descrise în acest manual sunt disponibile, în funcţie de modelul pe care îl deţineţi.

### Ilustraţii

Este posibil ca ilustraţiile, fotografiile sau capturile de ecran din acest manual să arate uşor diferit, în funcţie de model sau de dotările opţionale selectate.

### Software

Este posibil ca software-ul preinstalat să varieze, în funcţie de model sau de dotările opţionale selectate. Este posibil ca software-ul descris în acest manual să nu fie preinstalat pe computerul dumneavoastră VAIO.

## Manuale furnizate

Următoarele manuale sunt furnizate împreună cu computerul dumneavoastră VAIO.

### Documentaţie pe ecran

- Ghid de utilizare - versiunea introductivă

Un manual preinstalat, cu informaţii limitate despre computerul dumneavoastră VAIO, punând accent pe asistenţă şi conectarea la Internet. Ghidul de utilizare - versiunea introductivă este înlocuit cu o versiune completă a Ghidului de utilizare (acest manual) în urma unei actualizări. [Detalii]

- Ghid de utilizare (acest manual)

Informaţii generale şi instrucţiuni privind funcţionarea, legate de computerul dumneavoastră VAIO, inclusiv informaţii despre asistenţă şi depanare

### Documentaţie imprimată

- Ghid scurt de utilizare

O prezentare generală a conectării componentelor, informaţii despre configurare etc.

- Ghid de recuperare, copiere de rezervă şi depanare

Informaţii despre recuperarea şi copierea de rezervă a computerului dumneavoastră VAIO, precum şi informaţii despre depanare

- Reglementări privind siguranţa şi informaţii de asistenţă

Citiţi cu atenţie înainte de a activa funcţiile fără fir, precum LAN fără fir şi tehnologia BLUETOOTH.

### Alte referinţe

- Ajutor şi Asistenţă Windows

O resursă cuprinzătoare pentru sfaturi practice, asistenţi de instruire şi demonstraţii pentru a vă ajută să învăţaţi cum să utilizaţi computerul VAIO.
Pentru a accesa Ajutor şi Asistenţă Windows, faceţi clic pe (Start) şi pe Ajutor şi Asistenţă.

- Fişiere de ajutor ale software-ului

Este posibil ca software-ul preinstalat pe computerul dumneavoastră VAIO să includă fişiere de ajutor. În general, puteţi accesa fişierele de ajutor din meniul de ajutor.

## Notă

- Copyright 2011 Sony Corporation. Toate drepturile rezervate.

- Acest manual şi aplicaţiile software descrise aici, în întregime sau parţial, nu pot fi reproduse, traduse sau reduse la o formă prin care să poată fi citite de sisteme automate, fără aprobare prealabilă, în scris.

- Sony Corporation nu oferă nicio garanţie în ceea ce priveşte acest manual, software-ul sau alte informaţii conţinute de prezentul şi, prin prezentul, renunţă în mod expres la orice garanţii implicite sau condiţii de comercializare sau conformitate pentru un motiv anume cu privire la acest manual, la software sau alte astfel de informaţii. Sony Corporation nu va fi responsabilă în nicio situaţie pentru daunele indirecte, ulterioare sau speciale, rezultate în urma prejudiciilor, contractelor sau în alt mod şi produse ca urmare sau în legătură cu acest manual, cu software-ul sau cu alte informaţii conţinute în acest manual sau cu utilizarea acestora.

- În manual nu sunt prezente mărcile (TM) sau (R).

- Sony Corporation îşi rezervă dreptul de modifica acest manual sau informaţiile conţinute de acesta în orice moment, fără notificare. Software-ul descris aici este guvernat de termenii unui acord separat de licenţă pentru utilizator.

- Sony Corporation nu este răspunzătoare şi nu va oferi despăgubiri pentru nicio înregistrare pierdută şi care a fost făcută pe computerul dumneavoastră VAIO, pe suporturi de înregistrare sau pe dispozitive de înregistrare externe şi nici pentru vreo altă pierdere relevantă, inclusiv atunci când nu se fac înregistrări din motive care includ defectarea computerului sau când conţinutul unei înregistrări se pierde sau se deteriorează ca rezultat al defectării computerului sau al unei reparaţii asupra computerului. Sony Corporation nu va restaura, nu va recupera şi nu va replica un astfel de conţinut înregistrat pe computer, pe suporturi de înregistrare sau pe dispozitive de înregistrare externe, în nicio circumstanţă.

- Caracteristicile şi specificaţiile pot fi modificate fără notificare.

Subiect asociat
Despre site-ul Web de asistenţă online